Diari Oficial de la Generalitat Valenciana


Sumari del DOGV 5838, del 29-08-2008 (2008/9036)

Informació pública de les bases particulars del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5838

Data del DOGV
:   29-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9036


Data del document
:   11-07-2008

Organisme emissor
:   Ajuntament de Buñol

Tipus de document
:   Informació Pública

Descriptors 

:   * Buñol
    * pla d'urbanisme
    * administració local

Informació pública de les bases particulars del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial. [2008/9036]  
L'Ajuntament en Ple, en sessió celebrada el dia 1 de juliol de 2008, va acordar:  
Primer. Iniciar el procediment per a la gestió indirecta del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial.  
Segon. Suspendre l'atorgament de llicències de parcel·lació, edificació i implantació d'activitat (comunicació ambiental, autorització ambiental o autorització ambiental integrada), i igualment la d'acords d'aprovació de nous programes en el sector 2.  
Tercer. Aprovar les bases particulars del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial, que hauran de publicar-se en el Diari Oficial de la Comunitat Valenciana a fi que es produïsquen els efectes suspensius de l'atorgament de llicències i d'acords d'aprovació de nous programes a què es referix l'article 101-2 de la LUV.  
Quart. Convocar concurs per al desenvolupament i execució de l'esmentat programa per mitjà de gestió indirecta.  
Cinqué. Que es procedisca a publicar l'anunci de convocatòria del concurs amb el contingut determinat en l'Orde de 13 de desembre de 2006 de la Conselleria de Territori i Habitatge al tauler d'anuncis de l'Ajuntament, en el Diari Oficial de la Unió Europea en primer lloc, i en el Diari Oficial de la Comunitat Valenciana.  
La publicació d'este anunci produïx els efectes suspensius de l'atorgament de les llicències esmentades i dels acords d'aprovació de nous programes en la zona, de conformitat amb el que disposa l'article 289 del Reglament d'Ordenació i Gestió Territorial Urbanística.  
En compliment del que disposen els articles 131 i 132 de la Llei 16/2005, de 30 de desembre, de la Generalitat, Urbanística Valenciana, 286-2; 289; 447 i 448 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, es publiquen les bases particulars, l'aprovació de les quals posa fi a la via administrativa, la qual cosa significa que contra estes bases podrà interposar potestativament recurs de reposició, en el termini d'un mes a partir de l'endemà de la notificació del present edicte davant del mateix òrgan que l'ha dictat, o impugnar-la directament davant del Jutjat Contenciós Administratiu de València, en el termini de dos mesos, comptats des de l'endemà de la present notificació.  
No es podrà interposar recurs contenciós administratiu fins que siga resolt expressament o s'haja produït la desestimació presumpta del recurs de reposició en el cas que potestativament s'interpose.  
Tot això sense perjuí que puga exercitar, si és el cas, qualsevol altre que estime procedent.  
Bases particulars per a la selecció i adjudicació del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial  
Base I. Objecte del contracte  
El present contracte té com a objecte el desenvolupament i execució del Programa d'Actuació Integrada del Sector 2 delimitat en el document d'homologació sectorial i modificativa del sòl urbanitzable industrial de Buñol, aprovat definitivament per la Comissió Territorial d'Urbanisme el 2 de febrer 2006 i publicat en el DOCV el 3 d'abril de 2006, les condicions de caràcter tècnic, jurídic, econòmic i administratiu del qual, per a la selecció d'una proposta del programa d'actuació integrada i d'un urbanitzador per al desenvolupament urbanístic de l'actuació, s'especifiquen en les presents bases particulars.  
Base II. Règim jurídic  
El present contracte té naturalesa jurídica especial, i en tot el no previst en les presents bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, i les bases generals de programació de l'Ajuntament de Buñol.  
S'aplicaran supletòriament les disposicions contingudes en la Llei 30/2007, de 30 d'octubre, de Contractes del Sector Públic, relatives al contracte de serveis, i en tot el que no estiga derogat per esta, pel Reglament General de la Llei de Contractes de les Administracions Públiques, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.  
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació de l'Ajuntament de Buñol i contracte per al desenvolupament i execució del programa d'actuació integrada.  
Base III. Ordenació urbanística vigent  
L'ordenació urbanística vigent en l'àmbit d'actuació és la següent:  
Normes subsidiàries de planejament de Buñol de data d'aprovació definitiva, per la Comissió Territorial d'Urbanisme, l'1 de juny de 1987, publicades en el BOP de 19 de novembre 1987, on es classificava el sòl com a apte per a urbanitzar.  
Modificació puntual núm. 1 de les normes subsidiàries, l'objecte de la qual era acomodar l'ordenança urbanística del sòl apte per a urbanitzar, ús industrial, als nous criteris municipals. Concretament afectava la definició de diferents tipus d'indústria, superfície de la parcel·la mínima i edificabilitat, segons els tipus, sense suposar increment d'edificabilitat, aprovada definitivament el 27.07.1992 per la Comissió Territorial d'Urbanisme de València, i publicada en el BOP de l'11 de setembre de 1992.  
Modificació puntual núm. 2, de data d'aprovació definitiva, per la Comissió Territorial d'Urbanisme, el 5 de desembre de 1995, publicada en el BOP de 20 de març de 1996.  
Document d'homologació sectorial i modificativa del sòl urbanitzable industrial de Buñol aprovat definitivament per la Comissió Territorial d'Urbanisme el 2 de febrer 2006 i publicat en el DOCV el 3 d'abril de 2006, on es delimita el sector 2 objecte de l'actuació, amb una superfície de 433.617 m².  
  
El programa haurà de comprendre els esmentats terrenys, garantint una adequada integració amb l'entorn i la resolució de les connexions necessàries d'este.  
Base IV. Memòria de necessitats i objectius del programa d'actuació integrada  
1. Memòria de necessitats:  
Haurà de justificar-se en la proposta de programació la necessitat d'abordar un desenvolupament urbà harmònic, sota un nou model que signifique una oferta de desenvolupament immobiliari, industrial i/o terciari d'alta qualitat, aprofitant al màxim les condicions naturals i d'accessibilitat del territori.  
2. Objectius de la programació:  
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
. Demanar dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
. Fitar i delimitar les parcel·les aportades a la reparcel·lació amb caràcter previ a la redacció del projecte.  
. En cas d'existir, efectuar un estudi fefaent de les parcel·les semiconsolidades, amb proposta de solució en els termes que preveu el capítol III del títol I de la Llei Urbanística Valenciana.  
. Presentar per a la seua aprovació el projecte de reparcel·lació.  
. Pagar als creditors nets abans que la reparcel·lació accedisca al Registre de la Propietat.  
. Inscriure en el Registre de la Propietat les noves finques resultants, especialment les destinades al domini públic.  
. Fer constar en el Registre de la Propietat les afeccions existents (carreteres, ferrocarril, barrancs i altres)  
. Cancel·lar les finques cadastrals aportades a la reparcel·lació i inscriure les resultants en el Cadastre.  
. Qualssevol altres actuacions necessàries per a la transformació jurídica de les finques afectades.   
b) Urbanitzar completament la unitat o unitats d'execució que constituïxen l'objecte del programa i realitzar les obres públiques addicionals necessàries, amb subjecció a les previsions temporals i econòmiques del programa.   
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, i per a això caldrà:   
Aportar informes de les administracions sectorials les competències de les quals resulten afectades per l'actuació i que són: carreteres, domini públic hidràulic i forestal.  
Presentar estudis i informes favorables per a realitzar les connexions amb les corresponents companyies subministradores de llum, aigua, telefonia i gas.  
Incloure en el projecte d'urbanització la construcció de les següents obres complementàries que foren necessàries:  
Canalització de les aigües pluvials externes al sector 2 que discorren pel sector.  
Canalització de les aigües pluvials procedents del sector 2.  
Adequació de l'estació depuradora del polígon industrial El Pla en els termes de l'entitat explotadora, si no es projecta nova depuradora.  
Ampliació depòsits de regulació subministrament d'aigua que garantisca el funcionament del servici, com a conseqüència de l'increment d'usuaris, davant d'una possible incidència en el sistema de captació. Per a això serà necessari executar obres d'infraestructura per a l'emmagatzemament d'aigua potable que garantisca un subministrament mínim de tres dies, davant de possibles avaries i això suposa l'execució d'un depòsit mínim de 500 m³.  
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:   
. L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
. Els entregarà en perfectes condicions, una vegada concloses les obres d'urbanització, alçada la corresponent acta d'entrega.  
. Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
f) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.   
g) Ordenar el repartiment equitatiu de les càrregues i beneficis de l'actuació entre els afectats.   
h) Establir terminis per a edificar els solars resultants de l'actuació urbanitzadora, inclòs un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.  
Base V. Paràmetres urbanístics  
Els paràmetres urbanístics són els establits en la fitxa de gestió que figura a continuació:  
  
Base VI. Criteris i objectius territorials  
Els criteris i objectius territorials són els que s'establixen a continuació:  
Resoldre els accessos i les connexions viàries amb les vies de comunicació territorial.  
Garantir la viabilitat d'expansió de les indústries existents  
Incorporar sòl industrial apte per a la implantació de grans indústries.  
Localitzar sòl industrial en zones amb connexions viàries idònies.  
Planificar els usos industrials d'acord amb els criteris establits en el document d'homologació impedint les incompatibilitats establides en este.  
Base VII. Criteris d'ordenació urbanística   
Els criteris d'ordenació urbanística són els que s'establixen a continuació:  
Quant al compliment d'estàndards, caldrà ajustar-se al que disposa la Llei Urbanística Valenciana i el Reglament d'Ordenació i Gestió Territorial i Urbanística, que es concreta en:  
Zones verdes: mínim 10% superfície computable del sector, complint amb les condicions de l'article 128 del ROGTU.  
La ubicació de les zones verdes haurà d'ajustar-se a les conclusions de l'estudi d'impacte ambiental i els condicionats de la declaració, així com actuar de barrera verda respecte a les infraestructures de comunicació externes al sector.  
Viari: els viaris PRV establits en l'homologació modificativa i sectorial i que afecten el sector 3 sense modificar-los, s'incrementaran en l'ample necessari establit en l'article 131 del ROGTU per a doble direcció.  
Aparcament: s'ajustaran als estàndards establits en l'article 210 del ROGTU, complint amb les condicions de plaça indicades en l'article 131g del ROGTU.  
En relació amb les places d'aparcament de vehicles pesats es garantirà en el viari públic, almenys el 70% de les places obtingudes en aplicació de l'article 210.2 del ROGTU i el restant fins al 100% es disposarà en parcel·la privada.  
Les dimensions dels vehicles pesats s'ajustaran a les indicades en l'article 190 de les vigents normes subsidiàries, coincidint amb les indicades en l'article 240 del PGOU aprovat provisionalment i que són: 3,50x12 m per a vehicle industrial gran i 2,50x5,70 m per a vehicle industrial lleuger, admetent-se un màxim del 50% de les places previstes per a vehicle industrial lleuger.  
Quant a les condicions de la parcel·la mínima i les seues condicions d'edificació, caldrà ajustar-se al que disposa la fitxa de planejament del document d'homologació sectorial i modificatiu del sòl urbanitzable industrial per al sector 2.  
En les característiques de l'ordenació, com en les condicions de l'edificació, es garantirà una arquitectura de qualitat que millore l'entorn urbà i l'impacte visual, conseqüència de la situació del sector entre dos infraestructures transcendentals com són el Tren d'Alta Velocitat i l'autovia Madrid-València, que exigixen una proposta d'ordenació que milloren i potencien la imatge de Buñol cap a l'exterior. Haurà de tindre's en compte la valoració de la incidència en el paisatge del nou creixement urbà, segons l'estudi d'integració paisatgística.  
Base VIII. Objectius d'edificació privada  
1. Els objectius d'edificació privada són els establits a continuació:  
Facilitar l'ampliació de les indústries existents.  
Construcció de qualitat i ordenada que projecte una imatge visual positiva, regulant aspectes que pogueren deteriorar-la, com ara publicitat, zones d'emmagatzemament o millorar-la com a arbratge.  
S'establix l'obligació d'alternar la urbanització i l'edificació en el percentatge mínim del 20%.  
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació i en concret en l'apartat 1 de la present base.  
3. S'establix l'obligació d'alternar la urbanització i l'edificació en el percentatge mínim establit en l'apartat 1 de la present base.  
Base IX. Prescripcions tècniques dels documents d'ordenació i gestió  
Els documents tècnics d'ordenació i gestió que hauran de ser presentats per l'aspirant a urbanitzador són:  
  
Hauran de presentar-se tres còpies en suport paper DIN A-4, acompanyades d'unes altres dos còpies en suport informàtic (un exemplar dels projectes complet a versió PDF, i un altre amb textos en Word format DOC, plans a versió compatible Autocad 2004 i imatges en JPG). Una sexta còpia en suport paper es depositarà pel licitador en una copisteria ubicada a València, del domicili i horari d'atenció al públic de la qual s'informarà en l'avís als titulars cadastrals afectats, a fi de poder obtindre còpies.  
La documentació referida a l'estudi d'integració paisatgística queda regulada en l'article 257 del Decret 120/2006, d'11 d'agost, del Consell, pel qual s'aprova el Reglament del Paisatge de la Comunitat Valenciana i es presentarà en suport paper i digital amb fitxer d'accés obert per a la seua lectura i escriptura, en format amb arxius \*dxf i \*.doc i imatges en format \*jpg o \*.tif,.  
La proposta seleccionada haurà d'aportar un document refós, quan s'imposen modificacions a l'alternativa tècnica, en cinc còpies amb les mateixes condicions indicades en l'apartat anterior. Totes les còpies aniran visades pel col·legi oficial corresponent.  
Base X. Prescripcions tècniques del projecte urbanització   
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que establix l'article 101 de la Llei de Contractes del Sector Públic. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
El projecte d'urbanització haurà d'incloure les següents qualitats mínimes en els materials:  
Paviment de calçada: aglomerat asfàltic de grossària a justificar d'acord amb la normativa de carreteres.  
Paviment de vorera: taulell hidràulic de ciment 20x20 cm en quatre pastilles o llisa.  
En els passos de vianants i accessos de vehicles a parcel·les privades caldrà ajustar-se a allò que s'ha indicat en l'encintat de rastell: rastell de formigó de 20x25x50.  
Carril bici: paviment de formigó amb tractament visual (color) diferenciador.  
Arquetes: personalitzades contenint escut i Ajuntament de Buñol, inclòs el servici a què es destina.  
Recollida de residus  
Urbans: es delimitaran els espais destinats a ubicació de contenidors, amb recollida selectiva.  
Xarxa de sanejament: serà separativa. El sistema de recollida de pluvials no podrà vessar al sistema de drenatge de l'autovia A-3.  
Jardineria: el sistema de reg de les zones enjardinades i arbratge, fins i tot arbratge viari, serà per goteig amb sistema automatitzat.  
El projecte d'urbanització haurà d'arreplegar les determinacions establides en les ordenances municipals de serveis urbanístics.   
Hauran de presentar-se tres còpies en suport paper DIN A-4, acompanyades d'unes altres dos còpies en suport informàtic (un exemplar del projecte complet a versió PDF, i un altre amb textos en Word format DOC, plans i documents amb gràfica a versió compatible Autocad 2004 i pressupost en Excel o BC3). Una sexta còpia en suport paper es depositarà pel licitador en una copisteria ubicada a València, del domicili i horari d'atenció al públic de la qual s'informarà en l'avís als titulars cadastrals afectats, a fi de poder obtindre còpies.  
La proposta seleccionada haurà d'aportar un document refós, quan s'imposen modificacions a l'alternativa tècnica, en cinc còpies amb les mateixes condicions indicades en l'apartat anterior. Totes les còpies aniran visades pel col·legi oficial corresponent.  
Base XI. Preu de licitació  
El preu de licitació, que servix de base per al càlcul de la garantia provisional, és l'establit a continuació, IVA inclòs  
  
d'acord amb el que preveu l'article 140.1 de la Llei Urbanística Valenciana, i té caràcter de preu màxim de licitació.  
Base XII. Terminis de desenvolupament i execució del programa  
1. El desenvolupament del programa d'actuació integrada haurà de subjectar-se al calendari següent:  
a) La presentació dels textos refosos corresponents al planejament o al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.  
b) L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'Ajuntament.  
c) El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en els articles 166 de la Llei Urbanística Valenciana i en el Reglament d'Ordenació i Gestió Territorial i Urbanística. A este efecte, l'urbanitzador haurà de presentar davant de l'Ajuntament acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà de produir-se en el termini màxim d'un mes des que tinga lloc la notificació a l'urbanitzador de les modificacions a introduir en el projecte inicialment formulat.  
e) L'inici de les obres d'urbanització haurà de produir-se en el termini de tres mesos des de l'aprovació definitiva del projecte de reparcel·lació, acreditant-se per mitjà d'acta de replantejament subscrita per la direcció de les obres i, almenys per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la Tresoreria municipal.  
f) Les obres d'urbanització hauran de finalitzar en el termini màxim de 36 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.  
2. Els terminis previstos en el número anterior únicament podran ser prorrogats i suspesos d'acord amb el que disposa la legislació de contractes de les administracions públiques. En particular:   
a) Quant a la redacció de textos refosos i projecte de reparcel·lació, resultaran aplicables les regles pròpies del contracte administratiu de serveis.  
b) Pel que es referix a l'execució de les obres, seran aplicables els preceptes relatius al contracte administratiu d'obres.  
Base XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 49 de la Llei 30/2007, de 30 d'octubre, de Contractes del Sector Públic.  
3. Sense perjuí del dret dels particulars, siguen o no propietaris dels terrenys afectats, a promoure la transformació urbanística del sòl, no podran ser urbanitzadors ni promoure programes d'actuació integrada els subjectes que hagen participat en la investigació, l'experimentació, l'estudi o el desenvolupament del pla d'acció territorial o el pla general que afecte l'ordenació de l'àmbit del programa que es licita.  
Base XIV. Solvència econòmica i financera  
La justificació de la solvència econòmica i financera de l'urbanitzador, de conformitat amb l'article 10 de les bases generals de l'Ajuntament de Buñol, s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
d) Les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
e) La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència d'almenys, un dels seus membres.  
Base XV. Solvència tècnica i professional  
1. La justificació de la solvència tècnica i professional de l'urbanitzador, de conformitat amb l'article 11 de les bases generals de l'Ajuntament de Buñol, s'acreditarà per un o més dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulació de l'equip redactor assessor que haurà d'estar integrat, com a mínim, per un tècnic superior competent per a l'elaboració del corresponent projecte i un llicenciat en Dret.  
d) Titulacions acadèmiques i professionals del personal de direcció de l'urbanitzador.  
e) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
f) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
g) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es dispose.  
h) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys, un dels seus membres.  
Base XVI. Garanties  
1. Els que desitgen participar en el procediment de licitació d'un programa d'actuació integrada, de conformitat amb l'article 12 de les bases generals de l'Ajuntament de Buñol, hauran de constituir en la forma i als efectes previstos en la Llei de Contractes del Sector Públic, una garantia provisional equivalent al 2% de l'estimació aproximada de les càrregues del programa (IVA inclòs), la qual ascendix a la quantitat que s'establix a continuació:  
  
2. La garantia definitiva, a constituir en la forma i als efectes previstos en la Llei de Contractes del Sector Públic, s'establix en un 10% del valor de les càrregues d'urbanització, IVA inclòs, del programa d'actuació integrada fixades en l'acord d'aprovació d'adjudicació d'este, excloses les despeses a què es referix l'article 168-2 de la Llei Urbanística Valenciana. S'acreditarà la seua constitució en el termini màxim de 15 dies hàbils a comptar de la notificació de l'acord d'aprovació i adjudicació del programa.  
3. Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques estiguen sotmeses a presumpció de temeritat calculada en els termes establits en la legislació de contractes de les administracions públiques.  
Base XVII. Presentació de proposicions  
1. Els que desitgen prendre part en la licitació hauran de presentar en el Registre General de l'Ajuntament de Buñol, siti al carrer del Cid, núm. 20, en el termini de tres mesos, a comptar de la data d'enviament de l'anunci de licitació al Diari Oficial de la Unió Europea, i en horari de 09.00 a 14.00 hores, de dilluns a divendres, les seues proposicions, segons el model de proposició de l'annex I, i integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la documentació que s'indica en esta base en idioma castellà. En l'interior de cada sobre es farà constar en full independent el seu contingut enunciat numèricament.  
Quan les proposicions s'envien per correu l'empresari haurà de justificar la data d'imposició de l'enviament en l'oficina de correus i anunciar a l'Ajuntament la remissió de l'oferta per mitjà de tèlex, fax o telegrama el mateix dia. Sense la concurrència d'ambdós requisits no serà admesa la proposició si és rebuda per l'òrgan de contractació després de la data de terminació del termini. Transcorreguts, no obstant això, 10 dies naturals següents a la indicada data sense haver-se rebut la proposició esta no serà admesa en cap cas.  
Sobre A. Es presentarà tancat i segellat i contindrà la proposició juridicoeconòmica.  
Sobre B. Es presentarà obert i contindrà l'alternativa tècnica acompanyada, si és el cas, dels documents de planejament corresponents i en suport informàtic.  
La documentació que es troba en poder d'estos sobres serà objecte de valoració a l'efecte de l'aprovació del programa i adjudicació de la condició d'urbanitzador.  
Sobre C. Es presentarà tancat i segellat amb el títol de documentació administrativa i contindrà la següent documentació, en original o en còpies que tinguen caràcter d'autèntiques:  
A. Si concorre una societat o empresa, haurà de presentar escriptura de constitució i de modificació, si és el cas, inscrites en el Registre Mercantil, quan este requisit siga exigible d'acord amb la legislació mercantil que li siga aplicable. Si no ho és, escriptura o document de constitució, de modificació, estatuts o acte fundacional, en què constaren les normes per les quals es regula la seua activitat, inscrits, si és el cas, en el corresponent registre oficial.   
Si es tracta d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent en matèria d'urbanisme.  
La capacitat d'obrar de les empreses no espanyoles d'estats membres de la Unió Europea o signataris de l'Acord sobre l'Espai Econòmic Europeu s'acreditarà per mitjà de la presentació de certificació o declaració jurada d'estar inscrites en algun dels registres que s'indiquen en l'annex I del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques. Els altres empresaris estrangers hauran d'acreditar la seua capacitat d'obrar amb informe de la Missió Diplomàtica Permanent, o Oficina Consular d'Espanya en l'estat corresponent o de l'oficina consular en l'àmbit territorial de la qual radique el domicili de l'empresa, en què es faça constar, prèvia acreditació per l'empresa, que figuren inscrites en el registre local professional, comercial o anàleg o, si no n'hi ha, que actuen habitualment en el tràfic local en l'àmbit de les activitats a què s'estén l'objecte del contracte. En estos supòsits, a més haurà d'acompanyar-se informe de la Missió Diplomàtica Permanent d'Espanya, relatiu al fet que l'estat de la seua procedència admet al seu torn la participació d'empreses espanyoles en la contractació amb l'administració, en forma substancialment anàloga.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent, declarada bastant a este efecte.  
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu de la fiança provisional.   
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, inclosos expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents. Així com la declaració de no incórrer en cap supòsit d'incompatibilitat especial previst en l'article 121 de la LUV.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la Llei Urbanística Valenciana. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals punts.  
I. En cas de concórrer a la licitació unes quantes empreses, compromeses a la constitució d'una unió temporal, cada una d'elles ha d'acreditar la seua capacitat i solvència, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.   
J. Acreditació si haguera satisfet la taxa per tramitació de programes d'iniciativa particular.  
2. La presentació de proposicions suposa l'acceptació de les bases generals i particulars de programació que regulen l'adjudicació del programa per part dels interessats, i implica la declaració responsable que el licitador reunix totes i cada una de les condicions exigides per a resultar adjudicatari del programa.  
3. Cada concursant no podrà presentar més d'una proposició, ni formular variants.  
Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
4. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
5. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi afectat i depositarà una còpia d'estos en la seu de l'Ajuntament; els exposarà al públic pels seus propis mitjans i n'inserirà un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.   
Base XVIII. Contingut mínim de l'alternativa tècnica   
L'alternativa tècnica del programa d'actuació integrada tindrà el contingut següent:  
a) L'alternativa tècnica haurà d'anar acompanyada necessàriament de pla parcial com a document de planejament que incloga una proposta d'ordenació detallada per a l'àmbit d'actuació.  
b) Àmbit de l'actuació. No es permetrà la redelimitació de l'àmbit territorial a programar per part de l'alternativa tècnica excepte quan s'haja d'assegurar el suplement de dotacions de xarxa primària i de xarxa secundària que exigisca l'ampliació i la seua deguda integració en l'estructura urbanística del pla.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització.  
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables l'import de le quals, fins i tot si és repercutible als propietaris, no es puga determinar per la concurrència d'ofertes, que inclourà almenys l'establida en l'article 308 del ROGTU.  
Haurà de contindre's el compromís del licitador d'edificar de forma simultània a l'execució de la urbanització un percentatge mínim establit en l'apartat 1 de la base VIII.   
Base XIX. Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb la fitxa recollida al final d'este apartat primer:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució, d'acord amb l'article 302 del ROGTU.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants.   
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana, desglossat en les partides establides en l'article 303 del ROGTU.  
b) Cost de projectes: cost de redacció i direcció dels projectes tècnics, especificant cada projecte, a què es referix l'article 168.1.c de la Llei Urbanística Valenciana.   
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats, que no inclouen les indemnitzacions que siguen procedents en les despeses variables mencionades en l'article 126-j) de la LUV.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució. El càlcul s'expressarà d'acord amb les fórmules matemàtiques de l'article 306 del ROGTU.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que acollits a elles, si és el cas, recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Base XX. Admissibilitat de variants  
1. No s'admeten variants a l'alternativa tècnica.   
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació.  
Base XXI. Criteris d'adjudicació  
Els criteris d'adjudicació són els establits a continuació.   
  
Base XXII. Adjudicació del programa  
1. El Programa d'Actuació Integrada per al Desenvolupament del Sector 2 de l'homologació modificativa i sectorial del sòl urbanitzable industrial de Buñol no es veu condicionat per actuacions prèvies o simultàniament programades.  
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu si haguera constituït la garantia definitiva en els termes que preveu la base XVI de les presents bases particulars i aportar l'ingrés de l'autoliquidació de la taxa per tramitació d'expedients derivats de l'adjudicació dels programes segons l'article 25 de les bases generals de l'Ajuntament de Buñol.  
Base XXIII. Formalització del contracte   
1. En el termini d'un mes a partir de la notificació de l'acord d'aprovació definitiva i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, i s'annexarà a este un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en la Llei de Contractes del Sector Públic.  
Base XXIV. Dictamen del Consell del Territori i Paisatge   
No es considera necessari demanar informe del Consell del Territori i Paisatge, al no superar l'àmbit del programa les 50 ha i entendre's que no hi ha complexitat en este.  
Base XXV. Compliment  
1. El contracte s'entendrà complit amb motiu de l'adequada execució de la totalitat de les prestacions que s'hi inclouen, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres. Igualment haurà d'aportar els butlletins i informes de conformitat de les diferents companyies subministradores.   
3. Perquè puga operar la recepció definitiva de les obres, de forma tàcita o expressa, haurà d'haver-se acreditat per l'urbanitzador que s'ha liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, demanar a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.   
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.  
Base XXVI. Resolució   
1. Són causes de resolució del contracte les previstes en la Llei de Contractes del Sector Públic, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de les garanties.  
d) La no formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar del requeriment, llevat que la necessitat de l'execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte a l'acordar la programació i que facen legalment inviable la prossecució d'esta, sense perjuí de les compensacions que, si és el cas, siguen procedents o de la possibilitat d'esmenar les seues previsions, si això fóra possible, sense desvirtuar-les substancialment.  
Constituïxen condicions territorials que són causa de resolució aquells elements de valor ambiental, cultural, paisatgístic, arqueològic o d'un altre tipus, subjectes a protecció per la legislació sectorial, que no s'hagen tingut en compte pel projecte a executar i la preservació del quals determine la inviabilitat de l'execució d'este.   
n) Incórrer el contractista, durant la vigència del contracte en alguna de les prohibicions de contractar previstes en l'article 49 de la Llei de Contractes del Sector Públic.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre-ho i, si és el cas, la pròrroga.  
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, siguen procedents en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
w) Les altres causes establides en les bases generals per a l'adjudicació de programes d'actuació integrada de l'Ajuntament de Buñol.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.  
4. L'Ajuntament, al resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que siguen procedents, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Base XXVII. Prerrogatives de l'administració   
L'Ajuntament té totes les prerrogatives que, en general, reconeix la legislació de contractes de les administracions públiques, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.  
Base XXVIII. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
ANNEX I  
Model proposició  
1. Dades personals  
Nom ...  
1er cognom ...  
2n cognom ...   
DNI núm. ...   
2. Dades del representant  
Nom ...   
1er cognom ...   
2n cognom ...   
DNI núm. ...   
Acreditació de la representació ...   
3. Lloc a l'efecte de notificacions  
C/Av/Pl. ...núm. ...  
Telèfon ...   
Fax ....   
CP ...   
Municipi ...   
Província ...   
Mitjà preferent per a rebre notificacions ...   
4. Manifesta  
I) Que assabentat de la convocatòria del concurs per al desenvolupament i execució del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial per mitjà de gestió indirecta anunciat en el DOCV núm. ... de data ... desitja participar en el procediment de selecció ...  
II) Que amb la presentació d'esta proposició accepta les bases generals per a l'adjudicació del programa d'actuació integrada de l'Ajuntament de Buñol publicades en el BOP núm. 282, del 27 de novembre de 2006, i les bases particulars ... que el regulen, i declara que reunix totes i cada una de les condicions exigides per a resultar adjudicatari del programa.  
III) Que adjunta a la present proposició la documentació exigida en les esmentades bases que es conté en els sobres següents:  
Sobre A. Es presenta tancat i segellat i conté la proposició juridicoeconòmica.  
Sobre B. Es presenta obert i conté l'alternativa tècnica acompanyada, si és el cas, dels documents de planejament corresponents i en suport informàtic.  
Sobre C. Es presenta tancat i segellat amb el títol de Documentació administrativa i conté la dita documentació, en original o en còpies que tenen caràcter d'autèntiques:  
5. Sol·licita:  
Participar en el concurs per al desenvolupament i execució del Programa d'Actuació Integrada del Sector 2 del document d'homologació sectorial i modificativa del sòl urbanitzable industrial per mitjà de gestió indirecta a fi d'adquirir la condició d'agent urbanitzador de l'esmentat programa.  
..., ... de ... de ...   
Firma:   
Alcalde de l'Ajuntament de Buñol  
Buñol, 11 de juliol de 2008.- El regidor delegat d'Urbanisme, Personal i Serveis: Aurelio Palmer Escorihuela.